khistorydata/jeongjo-sjw-relations huggingface dataset:
정조 16년
以大司諫李喆模獻納崔獻重正言張至顯執義宋翼孝持平朴載淳牌不進罷職傳旨傳于李家煥曰只推
정조 16년
李家煥啓曰大司憲奇彦鼎掌令宋景煥李鎭宅持平李基恒俱在外執義宋翼孝持平朴載淳牌不進監察茶時之意敢啓傳曰知道
정조 16년
趙尙鎭啓曰今日乃是處暑自明日視事所當取稟而老炎猶甚新涼未生姑觀日候更稟之意敢啓傳曰知道
정조 16년
李文會啓曰昨日政承旨望筒前大司諫徐有成方在禁推中而混爲擬望臣之矇然捧入之罪不勝惶恐而當該銓官不可無警從重推考何如傳曰允
정조 16년
吏批啓曰判書李文源在外未肅拜參議未差小臣獨政未安何以爲之敢稟傳曰仍爲之
정조 16년
有政吏批判書李文源在外參判李秉鼎進參議未差行都承旨趙尙鎭進以黃昇源趙尙鎭爲知義禁李文源爲同經筵李文源爲掌樂提調朴祐源爲司譯提調韓始裕爲監察兼春秋二單柳師模金致光吏批再政以李在學爲瓦署提調尹得愚李鼎烈爲瓦署別提鄭宅興爲監察兵批無政事
정조 16년
判尹前望單子入之金文淳落點
정조 16년
李祖承啓曰事變假注書李明孚身病猝重勢難察任今姑改差何如傳曰允
정조 16년
李祖承啓曰事變假注書李垿時無職名令該曹依例付軍職冠帶常仕何如傳曰允
정조 16년
李祖承以兵曹言啓曰卽接西所衛將盧尙樞牒報則永肅門北邊內宮墻頹圮處今已畢築云把守軍兵還爲入直之意分付何如傳曰允
정조 16년
李祖承以訓鍊都監言啓曰因兵曹草記永肅門北邊內宮墻一間許頹圮處今已改築把守金虎門軍四名還入直所將校解送之意敢啓傳曰知道
정조 16년
獻納崔獻重啓曰請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克恭更令王府嚴鞫得情夬正王法請逆賊尙魯亟施孥戮之典請亟寢秋曹罪人柳師文放釋之命仍令王府設鞫嚴問夬正典刑司憲府新除授掌令李鎭宅時在慶尙道慶州地持平李基恒時在咸鏡道高山察訪任所請竝斯速乘馹上來事下諭答曰不允下諭事依啓
정조 16년
禁府啓目中部令柳謐都事李義述東部令李宗明都事鄭文綏西部令柳詢都事金喆淳南部令韓翼商前都事南鶴玄北部前令鄭昌謩都事金履恭原情云云傳旨內辭意發問目嚴問則五部合竝之說李義述果爲首發而指定家舍之事一辭漫漶所當請刑是白乎矣旣有捧口招以聞之命上裁何如啓竝只分首從照律以聞爲旀其中不往判堂及大臣之家者無異於私室酬酢至於定舍一款似是過傳此類付過還職放送爲良如敎又啓目沔川郡守鄭東杓原情云云傳旨內辭緣泛稱遲晩刑推得情何如判付啓除刑推考律勘放爲良如敎又啓目瓦署別提朴來祖等原情云云傳旨內辭緣泛稱遲晩刑推得情何如判付啓竝只除刑推考律勘放爲良如敎又啓目前江華經歷李萬運等原情云云傳旨內辭緣泛稱遲晩刑推得情何如判付啓除刑推竝只考律勘放爲良如敎又照目前大司諫徐有成矣傳旨內辭緣惶恐遲晩罪杖八十收贖奪告身三等私罪奉敎依允功減一等爲良如敎
정조 16년
壬子七月初五日卯時上御熙政堂備局堂上引見入侍時左承旨李祖承假注書鄭尙愚記事官洪樂游林景鎭左參贊金華鎭行司直徐有隣行工曹判書鄭昌順刑曹判書沈頣之知敦寧金文淳行副司直金尙集漢城判官鄭好仁右參贊徐有防兵曹判書李秉模戶曹判書趙鼎鎭行副司直李邦一刑曹參判徐有大行副司直李漢豐以次進伏訖有隣曰日間聖體若何上曰一樣矣仍敎曰日次賓對若待頉稟啓辭使之來會則卿等或有顚倒衣裳之慮故昨果預爲下敎矣有何廟謨乎有隣曰日前次對已盡覆奏今筵別無稟定者而頃以站船事問議于大臣則以爲聖敎誠至當更無意見而至於鎭將則恐有望輕之慮戶郞中一人兼水判使之捧稅騎船似好爲言矣上曰戶郞元無騎船之例而自辟郞則自是劇務其餘郞廳非但自有職掌亦或有未經事之人若又以文武郞苟然差送則將何以濟事乎至於鎭將望輕云云未知爲然嶺南漕船亦以邊將領運則站船所重豈過於漕船乎有隣等曰聖敎誠至當矣鼎鎭曰若以戶郞騎船則非徒有掣礙處無異水判之復設大臣之言雖如是亦非的定者矣上曰右承旨同副承旨入侍出榻敎明孚承命出傳右承旨李家煥同副承旨金孝建進伏命書榻敎曰興陽縣監當日辭朝有隣曰頃因冬至正使金履素副使李祖源所啓赴燕三十正官旣載於大淸會典通計譯官軍官他司量宜裁減事批旨內有令廟堂收議該院釐正後草記事命下矣該院事情雖未及詳問而議于大臣一番釐正恐不可已故敢此仰達矣上曰諸宰中如有意見陳達可也華鎭曰象譯之空包往來誠亦可矜若減額而有實效則量宜裁減恐似無妨矣昌順曰象譯輩近以失利雖或不願名在譯院則所望專在赴燕今若減削正官之數渠輩赴燕之年限亦當比前差退似必有抑鬱之歎矣秉模曰減額之論本出於譯官輩而及夫使臣筵奏之後則渠輩之議又以爲全無效益蓋其八包雖似有補於充數年數乃反因此而稀闊安得無抑鬱之心乎好仁曰年前亦已奉命赴燕熟聞諸譯之言冬至使譯官至於二十一員之多故難以充包空往空來之類殆近折半以此之故渠輩之願減額爲好云矣有防曰臣待罪本院未久雖未及遍問事情而試以渠輩換差言之有願赴者故有換差之擧且渠輩中亦或有便不便異同之論云遽然減額有難輕議矣上曰凡事苟非大利害關係則莫如仍舊貫況鳧鶴之喩已言於回還使臣其時擧條之許令稟處者以其渠輩情願之爲然矣今聞兵判之言八包雖似綽餘年數因此稍退渠輩之中亦有參差之論云云推以事情果然雖問大臣豈有異議減額一款置之可也出擧條秉模曰日前依筵敎以在外卿宰及實軍銜侍從頒祿事就議大臣則以爲在外卿宰自所居邑頒給堂上侍從及堂下侍從實軍銜元在者依舊例勿論在京者一竝付祿爲宜而元祿窠不足之數該曹或不無零餘之時實職祿亦自有應頉推移之道此則惟在有司之臣云矣臣等更加消商則以每朔軍職祿略干餘數及實職祿有頉之窠互相推移庶可有綽略分排之道故敢此仰達矣上曰今則旣問于大臣卿宰以下實軍職侍從亞將武宰之不得受祿不可使聞於隣國又有筵敎卿等消商酌定俾勿如前可也出擧條秉模曰大臣之意則在外卿宰以地方邑常賑穀給祿似好爲言矣上曰此則予所持難者卽大臣外元無自外邑給祿之規且大臣祿俸當以戶曹句管穀輸送而今此卿宰之祿若以常賑穀出給則此無異於分賑其在愛禮之義亦似如何至於亞將付祿事頃筵御將微發其端大抵武弁亞將朝廷之待之未必不如侍從或以爲已經平統等腴閫雖不得食祿亦無可矜云而此則有不然者文宰中亦豈無曾經箕嶺腴藩者乎見今亞將乏人雖付祿其數必不多一體付祿似好矣有隣等曰聖敎誠至當矣昌順曰今以侍從實軍銜人給祿事有此下詢聖意實出於忠信重祿之義凡在瞻聆孰不欽仰且軍銜諸人或差享官之役初無頒祿之事則惟彼羈旅貧寒之人自家辦備無以供役其在朝家禮使之道無祿差役終歸闕典臣意則就其中抄擇祭官可合之人以四孟朔分差實預差使之前期致齋臨時將事隨其有故付標改差竊倣宋朝祠官付祿之例則祭官無臨急窘速之患頒祿無冗食廣費之慮且念國之大事在祀與戎而每當享祀滚急苟充或有未及致齋副急塡差之弊誠爲可悶今以四節孟朔輪次修啓雖在鄕者可以前期上來雖有故者可以預先致潔享役無偏苦之歎祿食有均霑之惠誠爲兩得事甚便好今承下詢敢此仰達矣上曰諸宰中如有所見陳達可也華鎭曰堂下侍從抄啓享官之論古亦有之矣擇其年少可合人優數啓下輪回差祭而若其無實職及實軍銜之人隨其差祭之時以付當朔之祿則享官可以霑祿差祭亦可均排雖或祿窠之不足自當臨期闊狹得免掣礙之慮矣有隣曰工判之議臣亦以爲好而但各陵園墓五節享時享官數多此恐有掣礙之端矣文淳曰堂下祭官之指名抄啓非不好矣第其有頉相續啓稟頗煩實爲惶悚之端且多掣礙之慮臣意則無論實軍銜有無依前差祭只以實軍職付祿恐合事宜而從前祿有餘窠則或不無權付生色之謬例此則一切嚴飭俾無如前襲謬之弊好矣上曰祭官抄啓事予意每以爲如是爲可然更合商量姑置之可也出擧條秉模曰武臣堂上祿試射卽勸課之令典而近來試法去益蕩然猥雜之事有駭聽聞自今以後另加嚴飭有如前之弊則當該試官草記論勘訓鍊院官員各別重繩何如上曰依爲之出擧條鼎鎭曰兩湖及京畿己酉貿穀三萬石蓋出於深軫不虞之備以爲儲蓄之資故半留半分全耗會錄毋得以蕩減停退等名色懸錄事定式行會矣取考三道分留成冊則京畿湖西俱以蕩減停退未捧公下等名色無難懸錄而畿邑則不用全耗會錄之法只以每石一升五合取耗有非當初定式之本意事甚未安兩道道臣推考會案中還錄下送一依定式施行之意更加嚴飭何如上曰依爲之出擧條鼎鎭曰近來國用瓦子品極劣下莫重修改之役全不合用朝纔蓋覆暮卽滲漏其不善燔造苟充措備之狀固已可駭而本署提調以元在外無以檢飭每當進排亦不能趁時待令輒致未及之患揆事體萬萬駭然瓦署當該官員一竝罷職令該府拿問處之何如上曰依爲之在外提調許遞可也出擧條尙集曰本廳郞廳李恒演移拜外任纔已遞改矣當此捧稅方張之時郞官遞改事甚可悶今姑仍任何如上曰依爲之出擧條孝建曰臣待罪該房事關民弊敢此仰達矣臣昨於申退之路聞民人輩傳說則京兆將以五部合設於一處廨宇已有所擬定若果如此則深巷僻里之抱牒赴訴極爲非便不無騷擾之端云故朝者朝房逢着判尹問其委折則以爲部官輩果有是議而事係變通姑未決定云夫各部之分設五處法意有在則部官輩雖或妄議變通京兆堂上所當據理嚴斥而不此之爲致使往見大臣民情以至駭惑擧措未免疎率該府判堂不可無警從重推考何如上曰聞甚駭然問于判尹果有是事云民情之便否姑無論欲爲合竝官府指定家舍而初無登聞之事寧有如許國體乎以五部之故分設五處則合設二字非所可論若此則八道之監營合設於忠州四學合設於中學而以一監司一敎授意見擅便爲之乎雖以判堂言之旣聞其京兆之外更設一京兆不能禁戢於未然難免其責判尹鄭好仁罷職部官等所爲萬萬駭然令該府拿處其委折及首倡者嚴問口招以聞可也出擧條上曰判尹之不爲據理斥之至送部官於大臣家誠大段失着矣家舍之指定果的實之言乎孝建曰聞欲以銅峴朴夏源家爲定云矣華鎭等曰部官事誠萬萬駭然矣上曰此亦紀綱所在而近來部官多不擇差故然矣日昨義城縣令望筒事亦極駭然矣一守令差出有甚難事而食後開政至於四更仍於翌朝又以有頉草記豈有如許國體乎命次對先退命書榻敎曰興陽縣監當日辭朝又命書榻敎曰下直守令入侍賤臣承命出與興陽縣監高廷憲鏡城判官朴瑞源偕入進伏各奏職姓名訖上敎廷憲曰年爲幾何廷憲曰五十八矣上曰爾於高敬命爲幾代孫乎廷憲曰七代孫矣上曰盡心奉職可也敎瑞源曰鏡城弊邑而且是難治之處爾須恪勤奉公可也命書榻敎曰禁堂中在外人許遞與未差之代今日政差出待下批牌招未肅拜判義禁一體牌招開坐又命書榻敎曰政官牌招開政命退諸臣以次退出
정조 16년
壬子七月初五日午時上御重熙堂左副承旨入侍時左副承旨徐榮輔假注書鄭尙愚記事官洪樂游林景鎭以次進伏訖上命讀公事書判付訖命書榻敎曰禮曹判書判尹前望單子入之待下批牌招察任命退承史以次退出
정조 16년
行都承旨趙尙鎭坐行左承旨李祖承坐右承旨林濟遠坐左副承旨李家煥坐直右副承旨徐榮輔坐同副承旨李文會坐直注書徐有聞病李海淸仕直假注書鄭尙愚仕事變假注書李垿
정조 16년
徐榮輔啓曰大司憲奇彦鼎掌令宋景煥李鎭宅持平李基恒俱在外執義持平一員未差監察茶時之意敢啓傳曰知道
정조 16년
徐榮輔以內閣言啓曰抄啓文臣親試處暑後更稟事命下矣以何日爲之乎敢稟傳曰明日爲之
정조 16년
徐榮輔啓曰臣依定式進詣香室奉審香祝樻祝板袱子則精潔之意敢啓傳曰知道
정조 16년
傳于李文會曰下直守令入侍
정조 16년
備忘記茂山都護府事李元植鎭東萬戶李彦豐羅暖萬戶李榮大下直各長弓一張長箭一部片箭一部筒兒一箇賜給
정조 16년
李家煥啓曰抄啓文臣親試明日爲之事命下矣處所以何處爲之乎敢稟傳曰便殿爲之
정조 16년
傳于李家煥曰左承旨左副承旨入侍
정조 16년
以同副承旨金孝建病親呈辭傳于徐榮輔曰許遞前望單子入之待下批牌招察任
정조 16년
李家煥以義禁府言啓曰時囚罪人柳謐李義述李宗明鄭文綏柳詢金喆淳韓翼商南鶴玄鄭昌謩金履恭等口招公事判付內竝只分首從照律以聞爲旀其中不往判堂及大臣之家者無異於私室酬酢至於定舍一款似是過傳此類附過還職放送事命下矣取考口招則李宗明鄭文綏金喆淳三人俱不往判堂及大臣之家依判付竝附過還職放送之意敢啓傳曰知道
정조 16년
禁府照目沔川前郡守鄭東杓傳旨內稅穀晩時發船之罪有難容貸拿問處之罪杖一百收贖告身盡行追奪私罪奉敎依允爲旀功減一等爲良如敎又照目瓦署別提朴來祖安重煜前別提張彦極金世禎傳旨內國用瓦子不善燔造每當進排亦不能趁時待令一竝拿問處之罪從重論各杖一百收贖告身盡行追奪私罪奉敎依允又照目江華前經歷李萬運龍津前萬戶李春燮傳旨內臭載何如是頻數乎卄五風浪非不知之若愼風藏護豈如是屢次酬應乎竝拿處罪各杖八十收贖奪告身三等私罪奉敎依允已遞職功議區別以公罪勘放爲良如敎
정조 16년
壬子七月初六日卯時上御誠正閣吏房承旨與下直守令入侍時行都承旨趙尙鎭右副承旨李文會同副承旨金孝建假注書鄭尙愚記事官洪樂游林景鎭茂山府使李元植博川郡守洪棆祥原郡守李潤集金化縣監鄭聖翰以次進伏訖上命讀公事書判付訖上曰守令進前可也元直等以次進前各奏職姓名訖命聖翰奏七事聖翰奏七事訖上曰爾等下去恪勤奉職可也仍命承旨宣諭文會宣諭訖命退諸臣以次退出
정조 16년
壬子七月初六日辰時上御重熙堂左承旨左副承旨入侍時行左承旨李祖承左副承旨徐榮輔記事官李海淸洪樂游林景鎭以次進伏訖上命讀公事書判付訖命書傳敎曰日熱如此明日七夕製若待開門出牌設場易致侵午預令知委使之曉早待令而文任則待開門出牌違牌勿爲呼望金虎門差早開門俾多士無中暍之弊近來圓點之徒有其名以謄啓者觀之數甚少趁菊製各別嚴飭以加數臨時草記今番則通方外事分付左副承旨徐榮輔曰臣因香室奉審考見節目則陵園墓祝板袱子今年新備後改備年限皆有定例而香陪吏輩或不能致愼不無限內傷汚之慮臣意則自今如有不謹奉護以致汚損該吏各別重繩獻官草記請推事永爲定式此係莫重所用則如此之時該曹亦勿膠守定例隨卽改備事一體定式施行恐好故敢此仰達矣上曰依爲之出擧條命退承史以次退出
정조 16년
行都承旨趙尙鎭坐行左承旨李祖承坐直右承旨林濟遠坐左副承旨李家煥坐右副承旨徐榮輔坐同副承旨李文會坐直注書徐有聞病李海淸仕假注書鄭尙愚仕直事變假注書李序[李垿]仕
정조 16년
藥房提調徐有隣副提調李祖承啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿口傳問安答曰知道
정조 16년
傳于李祖承曰右承旨與弘文提學持此御題偕往泮宮試取以來
정조 16년
李家煥啓曰弘文提學徐有隣旣已承牌藝文提學李秉模一體牌招以爲同參考試之地何如傳曰允
정조 16년
李祖承啓曰抄啓文臣課講何承旨進去乎敢稟傳曰左副承旨進去
정조 16년
李家煥啓曰大司憲奇彦鼎掌令宋景煥李鎭宅持平李基恒俱在外執義持平一員未差監察茶時之意敢啓傳曰知道
정조 16년
林濟遠啓曰來十一日專經文臣殿講日次矣敢稟傳曰涼生後更稟
정조 16년
李祖承啓曰來十一日朝參日次矣敢稟傳曰停
정조 16년
徐榮輔啓曰來十一日輪對日次矣敢稟傳曰爲之
정조 16년
傳于李祖承曰下直守令留待
정조 16년
傳于林濟遠曰課講入侍
정조 16년
玉堂前望單子入之副校理李明淵李相璜落點
정조 16년
李祖承啓曰新除授副校理李明淵方在罷散中何以爲之敢稟傳曰敍用
정조 16년
備忘記全州營將朴宗和慶州營將鄭偉下直各長弓一張長箭一部片箭一部筒兒一箇賜給
정조 16년
傳于李家煥曰時囚中功減一等人笞四十擧行
정조 16년
以咸鏡監司李文源狀啓永興本宮後麓築筒傷缺處待秋補築事傳于李祖承曰完築後卽爲狀聞
정조 16년
李祖承以吏曹言啓曰北道守令當日辭朝事命下矣三水府使李魯述屢度催促則謂有身病終不辭朝雖未知身病之如何而特敎申飭之下如是稱病事體所在誠極未安所當重勘而本曹請推之外無他可施之罰何以爲之敢稟傳曰嚴飭辭朝
정조 16년
徐榮輔以吏曹言啓曰三水府使嚴飭辭朝事批下矣三水府使李魯述處依下敎連加嚴飭則以爲目下病狀萬分苦劇實無自力辭朝之望云飭敎之下終不入來萬萬未安所當重勘而本曹請推之外無他可施之罰何以爲之敢稟傳曰萬萬駭然卽其地外補除朝辭待城門開卽爲下送而越畿境後狀聞事分付可也
정조 16년
李家煥以兵曹言啓曰卽接內需司移牒則掖庭署手本判付內無論曲直宮奴之詬辱着帽司鑰甚至突入空舍之擧大關風化兺不喩四宮奴屬之自來豪悍每爲平民之難堪前此隨現處分何如則不悛舊習行惡愈甚爲先自內需司庫直以下宮奴一倂捉來嚴杖分首從移送刑曹依年前明禮宮奴處置例嚴治後草記事判下而自內需司壽進宮奴子千興東協繼孫喜孫成大等分首從査出以送故謹考曹上文案則丙午年明禮宮奴子等以作弊閭里事首犯三奴依大明律依勢虐害良民律杖六十徒一年定配隨從奴竝減等勘放依此律首犯奴千興決杖六十後黃海道載寧郡徒一年定配卽爲押送隨從奴東協繼孫嘉孫成大等減一等各決杖一百之意敢啓傳曰知道
정조 16년
李家煥以義禁府言啓曰李萬運李春燮各杖八十收贖奪告身三等照律公事判付內依允已遞職功議區別以公罪勘放事命下矣李萬運十一代祖從生敵愾功臣云功減一等杖七十以公罪收贖李春燮無功云杖八十亦以公罪收贖竝放送之意敢啓傳曰知道
정조 16년
禁府照目中部令柳謐都事李義述西部令柳詢南部令韓翼商前都事南鶴玄北部前令鄭昌謩都事金履恭等矣欲爲合竝官府指定家舍而初無登聞之事其委折及首倡者拿處嚴問口招以聞罪李義述以首倡杖八十收贖奪告身三等鄭昌謩以二次隨從減一等杖七十收贖奪告身二等柳謐柳詢韓翼商南鶴玄金履恭以一次隨從減二等杖六十收贖奪告身一等私罪奉敎依允爲旀有功議者各減一等爲良如敎
정조 16년
壬子七月初七日卯時上御熙政堂抄啓文臣親試課講入侍時行都承旨趙尙鎭行左承旨李祖承左副承旨李家煥同副承旨李文會記事官李海淸假注書鄭尙愚記事官洪樂游林景鎭以次進伏訖上曰試官以下行禮可也引儀唱試官以下行禮訖試官檢校直提學徐有防李秉模檢校直閣徐龍輔以次陞殿上曰開講可也副司果金羲淳等以次進前應講訖命有防讀奏御題有防讀奏懸題訖上曰捧券後當親考以下試官以下先退可也諸臣以次退出
정조 16년
壬子七月初七日申時上御誠正閣科次入侍時右承旨林濟遠記事官李海淸假注書鄭尙愚記事官洪樂游林景鎭試官弘文提學徐有隣藝文提學李秉模侍讀官李尙度金熙朝以次進伏訖上曰試官進前考券可也有隣等進前考券訖命承旨拆封讀奏訖命書傳敎曰七日製居首三下進士李章垕直赴會試之次草三下進士李存秀給一分次上幼學尹鏜進士姜彝天李審度生員黃基天進士李光顯各紙二卷賜給命書榻敎曰未下直守令當日辭朝又命書傳敎曰近日館直之長番事體所在極爲苟艱不爲入直諸玉堂勿論出肅未出肅一竝從重推考竝卽牌招推移入直仍令追省記在外者許遞前望單子入之待下批一體牌招上曰下直守令入侍賤臣承命出與慶源府使朴宗來甲山府使李儒敬鏡城判官朴瑞源通津府使李觀賢上曰守令進前宗來等以次進前各奏職姓名訖上曰爾等下去各別恪勤奉職可也命退諸臣以次退出
정조 16년
行都承旨趙尙鎭坐行左承旨李祖承坐右承旨林濟遠坐左副承旨李家煥坐右副承旨徐榮輔坐直同副承旨李文會坐直注書徐有聞病李海淸仕直假注書鄭尙愚仕事變假注書李垿仕
정조 16년
李文會啓曰北評事金履喬旣入闕中不爲肅謝直爲出去事甚未安推考警責何如傳曰此非館職雖兩司旣有申飭則不敢若此仍其地斥補當日下送
정조 16년
傳于徐榮輔曰入格儒生來待
정조 16년
傳于徐榮輔曰入格儒生入侍
정조 16년
傳于李家煥曰左副承旨入侍
정조 16년
以應敎李太亨副應敎金翰東校理林道浩副校理李相璜李明淵修撰姜忱朴奎淳牌不進罷職傳旨傳于李文會曰只推更爲牌招
정조 16년
吏曹口傳政事以吳在鎭爲歙谷縣令
정조 16년
以京畿水使許𣷯狀啓德浦鎭僉使李元圭多日曠鎭不能嚴束節制惶恐待罪事傳于林濟遠曰勿待罪事回諭
정조 16년
李家煥以義禁府言啓曰時囚中功減一等人笞四十擧行事命下矣柳謐韓翼商南鶴玄金履恭各笞四十收贖附過還職放送之意敢啓傳曰知道
정조 16년
壬子七月初八日卯時上御誠正閣入格儒生入侍時行左承旨李祖承右副承旨李家煥假注書鄭尙愚記事官洪樂游林景鎭進士李章垕李存秀李光顯生員黃基天幼學李審度以次進伏訖上曰右承旨入侍出榻敎賤臣承命出傳右承旨林濟遠進伏上曰儒生進前章垕等以次進前各奏姓名訖敎章垕曰年爲幾何章垕曰四十矣上曰誰之族乎章垕曰族屬中無立朝者而故掌令李恒之八代孫矣敎存秀曰策文曾做幾首乎存秀曰僅做十餘首矣命奏所作存秀讀奏訖命審度奏所作審度不能誦上曰渠之所作不能誦一字誠駭然矣策文曾做幾何審度曰策文則果未多做矣上曰詩表則所做幾何審度曰詩表則曾做略干首矣命詩表中各一二句使之製進審度詩表各一句製進命儒生先退命書榻敎曰歙谷縣令有闕之代令該曹口傳差出命退承史以次退出
정조 16년
行都承旨趙尙鎭坐行左承旨李祖承坐右承旨林濟遠坐直左副承旨李家煥坐右副承旨徐榮輔坐同副承旨李文會坐直注書徐有聞病李海淸仕直假注書鄭尙愚仕事變假注書李垿仕
정조 16년
林濟遠啓曰大司憲奇彦鼎掌令宋景煥李鎭宅持平李基恒俱在外執義持平一員未差監察茶時之意敢啓傳曰知道
정조 16년
有政吏批判書李文源在外參判閔鍾顯進參議未差左副承旨李家煥進啓曰判書李文源在外未肅拜參議未差小臣獨政未安何以爲之敢稟傳曰仍爲之以韓光植爲執義柳頤玄爲持平成德雨爲校理金羲淳爲副校理崔獻重爲修撰李聖圭爲知敦寧李英裕爲弘陵令李趾馨爲禁府都事鄭述仁爲司僕主簿吳大坤爲宗簿主簿
정조 16년
兵批判書李秉模進參判李集斗參議李師濂病參知朴長卨入直行左承旨李祖承進以李載默爲慶熙將兪碩柱爲順天營將廉重鉉爲德浦僉使鄭彭老爲長峯萬戶訓鍊判官朴思德主簿張夢說副司直鄭萬始李龜雲副司果李恒演韓光傳竝單付
정조 16년
以洪樂游林景鎭囚單子傳于李文會曰分揀放送
정조 16년
李祖承以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 16년
壬子七月初九日辰時上御重熙堂右副承旨入侍時右副承旨徐榮輔記事官李海淸記注官李宗烈承膺祚以次進伏訖上命讀公事書判付訖命書傳敎曰禁直諸臣應製策居首三中右承旨林濟遠大鹿皮一令賜給三下一左副承旨李家煥三下二檢校直閣徐榮輔三下三副司果朴齊家各紙二卷賜給草三下校理金熙朝濟用判官柳得恭司饔主簿李德懋行都承旨趙尙鎭各紙一卷賜給命書榻敎曰政官牌招開政命退承史以次退出
정조 16년
壬子七月初九日辰時上御重熙堂左副承旨入侍時左副承旨李家煥假注書鄭尙愚記事官洪樂游林景鎭以次進伏訖上曰翰林輩稱以做應製入侍時或使兼春秋代入或又渠輩入侍惟意所欲極爲駭然矣命書榻敎曰上下番翰林禁推命讀公事書判付訖命退承史以次退出
정조 16년
行都承旨趙尙鎭坐行左承旨李祖承坐右承旨林濟遠坐左副承旨李家煥坐右副承旨徐榮輔坐直同副承旨李文會坐直注書徐有聞病李海淸仕假注書鄭尙愚仕直事變假注書李運恒仕
정조 16년
李家煥啓曰大司憲奇彦鼎執義韓光植掌令宋景煥李鎭宅持平李基恒俱在外持平柳頤玄未肅拜監察茶時之意敢啓傳曰知道
정조 16년
李祖承啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 16년
傳于李文會曰左承旨入侍
정조 16년
李祖承啓曰事變假注書李垿身病猝重勢難察任今姑改差何如傳曰允
정조 16년
傳于趙尙鎭曰在外掌令許遞以應製捧傳旨者擬入
정조 16년
以慶尙監司鄭大容狀啓昆陽郡守趙㞳遭母喪事傳于趙尙鎭曰各別擇差待下批仍令當日下送
정조 16년
以咸鏡監司李文源狀啓端川府使李周鳳城堞畢役間仍任事傳于李祖承曰依狀請施行而新府使待畢役除朝辭赴任大興前中軍亦勿降資事分付書此思之朝家用人惟在於人才之拔尤與職事之勤苦三營門把摠中最苦而最勤者卽禁衛把摠也入直於大內近處領兵於咫尺駕後陪列於法殿朝賀比之都監挾輦哨官所任倍難如御把之革無用者不可同日而語然差擬者多無勢竝與閑散堂上而不得爲之此後申飭該營另加擇差而旣有所重雖時在都監把摠者不拘營門次第通融備擬亦爲申飭銓曹留意收用大興中軍見窠以禁衛把摠中以最久次依都政例今日政以新資望擬入事分付
정조 16년
趙尙鎭以吏曹言啓曰卽伏見忠淸道褒貶啓本則淸州牧使洪善養題目全無褒語宜置下考而置諸中考致勤點下殊無嚴明殿最之意該道道臣推考警責淸州牧使洪善養依定式下考施行何如傳曰允
정조 16년
李祖承以兵曹言啓曰新除授德浦僉使廉重鉉以其身病萬無登途赴任之望呈狀乞遞病狀旣如此則不可强令赴任改差何如傳曰允
정조 16년
有政吏批判書李文源在外參判閔鍾顯進參議未差同副承旨李文會進以尹寅基申光河爲掌令李羽晉爲獻納尹光普爲校理李殷模爲副校理金祖淳爲東學敎授李樂培爲淸州牧使韓永逵爲泰安縣監宋綸源爲昆陽郡守端川府使李周鳳仍任事承傳
정조 16년
兵批判書李秉模參判李集斗參議李師濂病參知朴長卨入直進右副承旨徐榮輔進以金百彬爲大興中軍車萬輪爲德浦僉使金珠淵爲淸州營將副護軍朱景煥李鎭宅副司直成德雨副司果尹寅基同知李載默僉知曺命楫盧大喆竝單付
정조 16년
以司謁金興大手本司謁差出事傳于趙尙鎭曰院吏久勤自院中三望書入
정조 16년
傳于李文會曰坐直承旨入侍
정조 16년
徐榮輔以禮曹言啓曰太廟展謁每以春秋定式取稟矣今秋展謁吉日以何間擇差乎敢稟傳曰再明日當行展謁以此知悉其日卽墻垣修改日也始役後還宮亦爲分付可也
정조 16년
徐榮輔以禮曹言啓曰景慕宮展謁每以孟春孟秋定式取稟矣今秋展謁吉日以何間推擇乎敢稟傳曰廟謁後當行展謁由館峴以此分付可也
정조 16년
李祖承以兵曹言啓曰今七月十二日大駕詣宗廟展謁詣景慕宮展謁時何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬兵三哨爲先後廂禁軍三番隨駕留陣依例爲之可也
정조 16년
徐榮輔以弘文館言啓曰新除授副校理李殷模時在京畿驪州地經筵入番事緊請斯速乘馹上來事下諭傳曰依啓
정조 16년
李祖承以摠戎廳言啓曰卽接水原府使李敬懋牒報則禿城山城今番潦雨城堞居半崩頹山麓亦多沙汰云故發遣營校摘奸以來則沙汰諸處中園所通望處爲四處矣莫重之地補缺之役不容少緩姑先以空石蓋覆修擧物力以禿城所在餉穀中取耗還充次米一百石及本廳留庫錢一千兩劃給該府使之從速修補之意敢啓傳曰知道
정조 16년
壬子七月初十日卯時上御重熙堂左承旨入侍時左承旨李祖承假注書鄭尙愚記事官洪樂游林景鎭以次進伏訖上命書禮曹展謁草記批旨訖命讀奏湖西褒貶啓本祖承讀奏訖命書榻敎曰湖西守令當日辭朝又命書榻敎曰未肅拜玉堂許遞今日政差出祖承曰卽伏見忠淸監司李亨元褒貶啓本則淸州牧使洪善養題目宜置下考而置諸中考致勤點殊無嚴明殿最之意推考警責何如上曰依爲之出擧條命退承史以次退出
정조 16년
壬子七月初十日申時上御誠正閣坐直承旨入侍時右副承旨徐榮輔記事官李海淸記注官承膺祚記事官洪樂游以次進伏訖上曰下直守令入侍出榻敎賤臣承命出與淸州牧使李樂培昆陽郡守宋綸源泰安縣監韓永逵偕入進伏上曰守令進前可也樂培進奏職姓名上曰淸州之未聞有治聲久矣此是點下之代爾須盡心做治毋負差送之意可也綸源進前奏職姓名上曰昆陽多被水災言念民事實爲悶念須有別般救災之道民可安堵爾其何欲爲之耶綸源曰下敎如是縷縷謹當竭誠奉公矣永逵進奏職姓名上曰狀貌頗了了爾須治如其貌可也命退諸臣以次退出
정조 16년
行都承旨趙尙鎭坐行左承旨李祖承坐直右承旨林濟遠坐左副承旨李家煥坐右副承旨徐榮輔坐同副承旨李文會坐直注書徐有聞病李海淸奉命出去假注書鄭尙愚仕直事變假注書李運恒仕
정조 16년
徐榮輔啓曰大司憲奇彦鼎執義韓光植持平李基恒俱在外掌令申光河持平柳頤玄牌招啓辭未下掌令尹寅基未署經監察茶時之意敢啓傳曰知道
정조 16년
李祖承啓曰御營將官來言今日本廳軍兵日次私習云矣敢啓傳曰知道
정조 16년
徐榮輔啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰同副承旨進去
정조 16년
傳于徐榮輔曰傳香承旨馳詣奉審摘奸以來
정조 16년
徐榮輔啓曰輪對官來對矣敢啓傳曰入侍
정조 16년
傳于李家煥曰時囚罪人金羲淳保放
정조 16년
以義州府尹趙鎭宅狀啓故僉知金德雲墳山石物豎置事傳于李文會曰此後隨卽修治以爲示信之地事回諭
정조 16년
林濟遠啓曰摠府修入事係莫重而修改處所有此誤書之擧難免不審之失當該堂上推考何如傳曰允
정조 16년
李祖承啓曰卽伏見忠淸水使金明遇今春夏等褒貶啓本則所管邊將無一人居下殊無嚴明殿最之意推考警責何如傳曰允
정조 16년
傳于李祖承曰明日出宮門路以協陽門爲之
정조 16년
傳于李文會曰前判書吳載純敍用兼帶守禦使仍任待開門牌招傳授密符
정조 16년
李祖承啓曰守禦使吳載純時無職名令該曹口傳付軍職何如傳曰允
정조 16년
兵曹口傳政事行司直單吳載純
정조 16년
李祖承以兵曹言啓曰仁政殿北邊內宮墻頹圮處龍虎營將校一人領率禁軍數人晝察夜巡矣今已畢築將校出送禁軍則還爲入直之意敢啓傳曰知道
정조 16년
李祖承以兵曹言啓曰今七月十一日武臣賓廳武經講書時武臣兼宣傳官金宗鉉辛有璨三略不通部將白仁喆孫武子第二卷不通竝依定式推考警責何如傳曰允
정조 16년
李祖承以兵曹言啓曰卽接金虎門入直哨官李鎭國手本則金虎門南邊月廊本曹員役等入接處外面築墻一間許缺落處今已畢築云晝察夜巡軍兵解送之意分付何如傳曰允
정조 16년
李祖承以訓鍊都監言啓曰因兵曹草記金虎門南邊月廊兵曹員役等入接處外面築墻一間許缺落處今已畢築晝察夜巡西營軍八名還入直所將校解送之意敢啓傳曰知道
정조 16년
林濟遠以戶曹言啓曰宗廟東西外墻及北墻連接宮墻頹圮處今十二日內墻修改時一體始役之意敢啓傳曰知道
정조 16년
李祖承以義禁府言啓曰明日擧動時各差備都事當爲備員而都事徐澈修除拜後尙不出肅無以備員今姑改差其代令該曹口傳差出以爲分排之地何如傳曰允
정조 16년
吏曹口傳政事以李光斗爲禁府都事
정조 16년
吏曹口傳政事禁府都事李光斗廣興奉事李永夏相換
정조 16년
李祖承以義禁府言啓曰喬桐水使許𣷯狀啓內德浦鎭僉使李元圭罪狀令攸司稟處事啓下矣李元圭今方待命卽爲拿囚之意敢啓傳曰知道
정조 16년
壬子七月十一日卯時上御熙政堂輪對官入侍時右承旨林濟遠假注書鄭尙愚記注官承膺祚記事官洪樂游宗廟直長沈養之氷庫別提田斗興義盈主簿閔垠掌樂主簿朴始榮以次進伏訖上曰輪對官以次進前可也養之等各奏職姓名及職掌訖敎養之曰爾是廟司中久任凡事各別恪謹奉行可也命退對官先退命濟遠讀奏公事書判付訖命退承史以次退出
정조 16년
壬子七月十一日辰時上御重熙堂左承旨入侍時行左承旨李祖承記事官李海淸記注官承膺祚記事官洪樂游以次進伏訖上命書榻敎曰王大妃殿進御加減通順散自今日一貼式煎入命讀公事書判付訖命退承史以次退出
정조 16년
行都承旨趙尙鎭坐行左承旨李祖承坐右承旨林濟遠坐左副承旨李家煥坐直右副承旨徐榮輔坐同副承旨李文會坐直注書徐有聞病李海淸仕假注書鄭尙愚仕直事變假注書李運恒仕
정조 16년
藥房提調徐有隣副提調李祖承啓曰伏未審日間聖體若何寢睡水剌之節何如臣等率諸御醫趁早入診察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 16년
大駕詣宗廟入齋室後內閣政院玉堂藥房口傳問安答曰知道
정조 16년
大駕詣景慕宮入齋室後內閣政院玉堂藥房口傳問安答曰知道
정조 16년
李家煥啓曰大司憲奇彦鼎執義韓光植持平李基恒俱在外掌令申光河持平柳頤玄牌招啓辭未下掌令尹寅基未署經監察茶時之意敢啓傳曰知道
정조 16년
趙尙鎭啓曰景慕宮官員來言今日展謁時都提調蔡濟恭有病提調趙鼎鎭宗廟修改進俱不得進參云何以爲之敢稟傳曰提調許遞前望單子入之
정조 16년
李祖承啓曰司僕內乘來言捲簾取稟傳曰捲三面
정조 16년
李文會啓曰臣以王大妃殿惠慶宮問安進去下直之意敢啓傳曰知道
정조 16년
景慕宮提調前望單子入之金尙集落點
정조 16년
李祖承以兵曹言啓曰拆見忠淸兵使崔景岳今壬子年春夏等褒貶啓本則淸州營將洪健祚以瑣謗何關戎務鍊熟爲目旣曰瑣謗則所謂何關者不成事理到任未久則所謂鍊熟者亦無所據由前由後俱極駭然其不職之狀決不可循例置之中考而止淸州營將洪健祚爲先罷黜令該府拿問處之莫重殿最有此做錯之失該帥臣爲先從重推考何如傳曰允
정조 16년
李家煥以義禁府言啓曰後漕倉騎船差使員薺浦萬戶南宮深令該府考律勘處事傳旨啓下矣南宮深自畿營決棍後薺浦鎭充定櫓軍押送云依例發遣府羅將拿來捧供後考律勘處何如傳曰允
정조 16년
左議政蔡濟恭箚曰伏以臣跡違禁扃今幾月矣區區寸忱寤寐如結卽者太室閟宮秋展謁之禮行矣在臣情禮陪扈是重況臣方待罪於廟宮都提擧尤不容不奔走在側丕擬收拾昏精裝束病骸祗赴班聯忽自昨日寒熱遞作繼以暑泄終晝達夜粒米不近口寢席之上若不人扶無以起坐似此症形雖欲擔舁以進身匍匐以就列其勢誠末由念臣中書廢務固是萬殞難贖之罪而至於扈駕常禮亦不能自力如此旣無望爲臣盡分竊自悲事君日短和囈構箚仰瀆宸嚴伏乞聖慈亟降威罰以爲人臣不職者之戒焉笞曰省箚具悉卿懇昨聞卿必欲强力簉班卽接來箚始諭有愼度何等慮念今日廟宮秋謁也因卿等之老病東西率班未免俱曠惟廟庭班儀領敦寧一人進參其爲體貌苟簡於具瞻誠不些然特因事勢之適然豈如是過加巽讓乎秋炎甚於伏暑將攝倍須愼護可得亟臻勿藥卿其安心調理差待涼生時赴匪躬堂日次之會仍傳曰此批答遣史官傳諭
정조 16년
壬子七月十二日卯時上詣宗廟景慕宮展謁入侍時行都承旨趙尙鎭行左承旨李祖承右承旨林濟遠左副承旨李家煥右副承旨徐榮輔同副承旨李文會記事官李海淸假注書鄭尙愚記注官承膺祚記事官洪樂游檢校直提學徐有防直閣南公轍以次隨駕上具翼善冠衮龍袍乘輿出協陽門藥房提調徐有隣曰侵早勞動聖體若何上曰一樣矣上降輿乘輦由肅章門出敦化門至廟門外降輦乘輿入齋殿改具冕服詣版位行四拜禮訖詣廟內各室奉審訖因詣修改所敎曰戶工判率郞廳與匠手卽爲始役可也上曰騎郞一人坐西神門外各別禁喧上番翰林洪樂游留在役所郞官之董役役軍之喧䀨各別察飭後回奏可也敎戶曹判書趙鼎鎭曰墻垣修改時取土於何處乎鼎鎭曰取來於東小門外矣上曰闕內役事時取土取用於闕內事纔已定式矣廟內修改則雖不可於廟內取土而廟外附近人家或訓院等處土品豈無可用者乎自今永爲定式凡有廟內修改役事取土勿爲取用於門外必於廟外近處從便取用取用處則卽爲還塡雖以社稷修改時取土言之社稷附近諸處土品無非可用亦爲從便取用後取用處則還塡以此條件載之該曹謄錄以爲遵行之地日省錄及政院日記亦爲載錄可也敎廟司沈養之曰北墻外松木姑不逼近於殿簷而柯葉必當漸暢及今略爲翦除可也上還詣齋殿改具翼善冠衮龍袍命入外辦通禮跪啓請外辦上出齋殿門外乘輿上曰進御香薷養胃湯一貼煎入出榻敎尙鎭曰本署提調李秉模今此修改所當一體監董而方以兵曹判書別侍衛進去何以爲之乎上曰許遞以趙鼎鎭爲之可也出擧條上出廟門外降輿乘輦進發至景慕宮大門外降輦乘輿入齋殿改具冕服詣版位行禮訖詣宮內奉審訖還詣齋殿改具翼善冠衮龍枹命入外辦通禮跪啓請外辦上乘輿出宮大門外降輿乘輦由弘化門永淸門還內諸臣以次退出
정조 16년
行都承旨趙尙鎭病行左承旨李祖承坐行右承旨徐龍輔坐左副承旨林濟遠坐右副承旨李家煥坐直同副承旨徐榮輔坐直注書徐有聞病李海淸仕直假注書鄭尙愚仕事變假注書李運恒仕
정조 16년
李家煥啓曰大司憲奇彦鼎執義韓光植持平李基恒俱在外掌令申光河持平柳頤玄牌招啓辭未下掌令尹寅基未署經監察茶時之意敢啓傳曰知道未署經臺諫除署經牌招察任
정조 16년
李祖承啓曰來十八日專經武臣殿講日次矣敢稟傳曰涼生後更稟
정조 16년
李祖承啓曰臣祖承以入直禁軍戎器點考下直進去之意敢啓傳曰知道
정조 16년
李祖承啓曰臣依定式進詣仁政殿月臺入直禁軍等戎器點考則皆無頉仍以傳敎內辭意勞問則亦皆好在云矣敢啓傳曰知道
정조 16년
傳于林濟遠曰左副承旨入侍
정조 16년
傳于李家煥曰江華留守留待
정조 16년
傳于李家煥曰江華留守入侍
정조 16년
備忘記江華留守趙宗鉉下直長弓一張長箭一部賜給
정조 16년
傳于徐榮輔曰同副承旨許遞前望單子入之
정조 16년
徐榮輔啓曰省記修正何等審愼則宮墻畢築後龍虎營將校出送事昨已草記啓下而今日省記又爲書入當該兵曹堂上不察之失不可無飭推考警責何如傳曰允捧納承旨亦爲推考
정조 16년
李祖承以吏曹言啓曰今此景慕宮望祭大祝前縣監徐有鍊塡差矣時無職名令該曹口傳付軍職何如傳曰允
정조 16년
李祖承以兵曹言啓曰卽接銅龍門內別入直哨官徐在淵手本則內司僕西邊宗廟北墻連接宮墻一間許今已畢築云把守哨官依例出送軍兵還直本處之意分付何如傳曰允
정조 16년
李祖承以備邊司言啓曰以全羅監司鄭民始狀啓有草記回啓之命矣取見其狀本則以爲道內還穀中三萬石前已狀請加分而五六月間潦水頻作被水諸邑修堤祛沙之際役糧陪入秋成尙遠接濟無路前請穀物今幾垂之留庫米粗皮牟中限七千石更許加分事請令廟堂稟旨分付矣新陳未接之際民食素稱倍艱而今番潦水之後役糧之多入於修堰祛沙勢所必至七千石所請數亦精約依狀請許施何如傳曰允
정조 16년
李祖承以訓鍊都監言啓曰本局哨官李敏植身病甚重勢難察任改差何如傳曰允
정조 16년
李家煥以禁衛營言啓曰內司僕西邊宗廟北墻連接宮墻一間許頹圮處今已畢築把守軍還入建陽門直所建陽門入直軍還入弘化門直所將則解送之意敢啓傳曰知道
정조 16년
林濟遠以刑曹言啓曰別監鄭時弘身爲掖隷出沒閭里行己悖戾害及平民不一以足而外此許多凶頑情節萬萬駭惋決不可置之掖屬之列自臣曹捉來嚴囚以爲照法痛斷之意敢啓傳曰知道
정조 16년
林濟遠以義禁府言啓曰淸州前營將洪健祚令該府拿問處之事傳旨啓下矣洪健祚時在任所云依例發遣府書吏交代後拿來何如傳曰允
정조 16년
林濟遠以右邊捕盜廳言啓曰謹依口傳下敎壽進宮前奴子全宅仁內人福得竝加周牢嚴問則宅仁所供以爲與福得同里生長者于今數十年居常顔面之親熟情分之自別實無男女之間焉況又矣妻爲福得異姓七八寸親戚故雖於內人選入之後或値由暇往來之時必與朝夕相從矣今年二月福得以病出來渠家數朔調治幸得差減則乃於初四月十三日黃昏來到矣家尋問矣妻知其不在不卽還歸仍坐廳上借煙竹飮南草三四竹之間夜已昏黑寂寂無人果與之相戲相侵至犯死罪伊後未入去之前邂逅逢着又有所犯云云前後情節箇箇輸款且以福得言之首尾奸狀一一自服與宅仁之供毫無差爽矣究其所犯萬萬凶獰上項全宅仁福得竝移送秋曹依律勘斷何如傳曰啓覆臨時移送刑曹具格捧結案次姑爲分囚左右廳可也
정조 16년
林濟遠以右邊捕盜廳言啓曰罪人壽進宮奴子全宅仁內人福得究覈草記批旨內啓覆臨時移送刑曹具格捧結案次姑爲分囚左右廳可也事命下矣罪人全宅仁移囚左捕廳內人福得嚴囚本廳之意敢啓傳曰知道
정조 16년
林濟遠以左邊捕盜廳言啓曰自右邊捕盜廳移送本廳罪人全宅仁嚴囚本廳之意敢啓傳曰知道
정조 16년
掌令尹寅基疏曰伏以今日小大廷臣孰非殿下之所成就而至於陶鑄涵育偏蒙洪造豈有如臣之比者哉臣命途奇釁身世零丁幼失父敎長無嚴師獨與偏母流落窮鄕倀倀然無指導之益愚騃顓蒙不過倥倥一小子耳適會僥倖濫竊科第先儒所謂不幸有三已犯其一中夜以思怛然內疚準擬杜門掃跡繙閱經史庶免不文之恥無識之誚只緣失敎之餘悠汎成習一年二年猶夫人焉千萬不自意猥忝講製之選偏蒙作成之恩惟我殿下嚴立敎條寬與期限不棄不移之愚每垂匪怒之敎其辛勤敎育誘掖漸磨雖慈父嚴師未足以及此其奈駑質難化蒙學未解首尾四載無所寸長而若其僅記姓名庶辨魚魯莫非我殿下陶甄之恩是則微臣之於殿下兼受生三罔極之恩此恩此生何以圖酬時與老母攢手祝天不覺感淚之簌簌也日昨臨講之下六次居首非臣之能此是我殿下過加慰藉將以激礪句讀之未熟文義之未通者或曲庇之或寬貸之反顧循省已不無自恧於心者今乃一依節目陞六不已至於陞敍一時之間超遷六級直授憲掌此實前古所未有之賞典揆以明主嚬笑之愛則其在國家實有恩賞太濫之失在微臣亦有不才升冥之懼臣聞命惝怳汗淚交逬益不知措躬之所況此憲職爲任不輕雖有履歷有宿望者固已難愼乃以年少未經事之眇末新進不待掄選苟然充廁臣之一身狼狽雖不足恤其於玷名器而辱淸朝當復如何哉反復思惟惟有循墻而感激恩數急於叩謝不得已冒沒出肅而蹲仍槃礴實無其路乃者特除署經天牌踵臨恩眷之鄭重愈往愈摯臣當含恩畏義竭蹶趨承之不暇豈敢犯違傲之罪而第伏念臣以昨日九品之班一朝超陞滚到掌憲今若憑恃寵靈揚揚呼唱非但於心有愧人之嗤點亦不可不顧因仍冒膺萬無其望玆敢進伏朝房瀝血陳章伏乞聖明亟收新命鐫改臣職名仍治臣罪以重公器以安私分不勝大願且臣竊有區區私情敢復尾陳焉臣以孤露餘生亦鮮兄弟釋褐之初將母入京而臣母今年六十有九矣常嬰篤疾凜然有朝夕之慮一或失攝發作無節數日以來重添暑症委頓床笫臣焦灼度日離側無路伏願亟賜遞解俾便救護焉抑臣謹稽國典則親年七十者一子歸養臣毋方在京輦則雖無所事乎歸養而臣旣無他兄弟凡於扶持奉養之節臣若不在無人看護烏鳥私情日深一日每誦古人事親日短事君日長之語臣之衷曲固已先得矣仍念臣身在朝著則實無尺寸長短於老母則實難斯須離捨孝理之下錫類之惠亦自古之政也臣雖不肖幸遭盛際若論情理似在矜憐之科更乞天地父母察臣微懇非出飾讓許臣姑解朝籍俾之專意養親則以其暇日庶或益究未盡之業以卒我殿下生成之恩其在他日亦爲一分報效之資臣情切勢迫言辭枝蔓臣無任涕泣云云答曰省疏具悉所請依施
정조 16년
司諫李周顯啓曰請爲奴罪人河翼龍亟令王府設鞫得情夬正王法措辭見上請金甲島爲奴罪人克觀古今島爲奴罪人克泰更令王府嚴鞫得情夬正王法措辭見上請逆賊尙魯亟施孥戮之典措辭見上請亟寢秋曹罪人柳師文放釋之命仍令王府設鞫嚴問夬正典刑措辭見上新除授司憲府執義韓光植時在江原道原州地請斯速乘馹上來事下諭答曰不允下諭事依啓
정조 16년
行都承旨趙尙鎭病行左承旨李祖承坐行右承旨徐龍輔坐左副承旨申耆坐直右副承旨林濟遠坐直同副承旨申獻朝坐注書徐有聞病李海淸仕假注書鄭尙愚仕直事變假注書李運恒仕
정조 16년
李祖承啓曰大司憲奇彦鼎執義韓光植持平李基恒俱在外掌令申光河持平柳頤玄牌招啓辭未下掌令李泰賢未肅拜監察茶時之意敢啓傳曰知道
정조 16년
傳于徐龍輔曰右承旨馳詣宗廟景慕宮奉審摘奸以來
정조 16년
傳于李祖承曰去夜坐直承旨入侍
정조 16년
傳于李祖承曰有司堂上京畿監司入侍
정조 16년
以慶尙監司鄭大容狀啓永川等五十邑家舍漂頹人物渰壓事傳于林濟遠曰去月卄五風雨道內各邑頹漂渰沒若是夥然極爲矜念恤典曾有下敎而若不申加嚴飭難保其實惠之下究卿其更加愓念事回諭
정조 16년
林濟遠啓曰左承旨李祖承右承旨徐龍輔入侍臣濟遠吏兵批兼進之意敢啓傳曰知道
정조 16년
有政吏批判書李文源在外參判閔鍾顯進參議未差右副承旨林濟遠進啓曰判書李文源在外未肅拜參議未差小臣獨政未安何以爲之敢稟傳曰仍爲之以申耆李晩秀爲承旨李泰賢爲掌令金祖淳爲副校理朴始榮爲司宰僉正鄭東觀爲應敎兪彦錥爲掌樂主簿
정조 16년
林濟遠以兵曹言啓曰羽林將金聖和李東善時帶宣傳官之任職務相妨慶熙宮衛將李載默景福宮衛將趙志源俱有身病呈狀乞遞竝改差何如傳曰允
정조 16년
兵批判書李秉模進參判李集斗病參議李師濂入直參知朴長卨病右副承旨林濟遠進以李民秀趙義鎭爲羽林將金祖淳爲文兼尹麟瑞爲景福將林華喆爲慶熙將金光德爲薺浦萬戶副司直徐榮輔金孝建李文會竝單付
정조 16년
傳于申耆曰前咸鏡監司留待
정조 16년
傳于申耆曰前咸鏡監司入侍
정조 16년
申耆啓曰吏曹郞廳來言承旨有闕政事取稟傳曰前望單子入之待下批牌招察任
정조 16년
申耆以兵曹言啓曰卽接銅龍門內別入直哨官金興得手本則內司僕西邊宗廟北墻連接宮墻四間許今已畢築云把守哨官依例出送軍兵還直本處之意分付何如傳曰允
정조 16년
李祖承以兵曹言啓曰依下敎司謁金興大決棍十一度別監張麟翼決棍七度之意敢啓傳曰知道
정조 16년
申獻朝以禁衛營言啓曰內司僕西邊宗廟北墻連接宮墻四間許頹圮處今已畢築把守軍還入建陽門直所建陽門入直軍還入弘化門直所將則解送之意敢啓傳曰知道
정조 16년
李祖承以禁衛營言啓曰本營分授昭義門北邊體城三處合十二間許頹圮處今月十五日始役改築之意敢啓傳曰知道
정조 16년
義禁府啓目騎船差使員薺浦萬戶南宮深原情云云傳旨內辭緣泛稱遲晩刑推得情何如判付啓渠是中路交代者則與自初領運有關兺不喩無牲標不護送之說渠旣納招則以此以彼棍遞足矣其矣身段分揀放送爲旀其在懲後之道通津事不可不嚴處該道臣推考仍令道伯嚴査分等重治事分付爲良如敎
정조 16년
又啓目德浦前僉使李元圭原情云云傳旨內辭緣泛稱遲晩刑推得情何如判付啓除刑推考律勘放爲良如敎
정조 16년
壬子七月十三日卯時上御熙政堂江華留守入侍時同副承旨李文會記事官李海淸記注官承膺祚記事官洪樂游江華留守趙宗鉉以次進伏訖上敎宗鉉曰沁都雖小此是保障重地有人民焉有閭里焉其中豈無治政之可觀卿則想不待加勉而善爲鎭撫可也宗鉉曰臣才短識淺初當重藩實無堪承之望而聖敎及此敢不竭力奉公以爲圖報萬一乎命退諸臣以次退出
정조 16년
壬子七月十四日卯時上御重熙堂右副承旨同副承旨入侍時右副承旨李家煥同副承旨徐榮輔假注書鄭尙愚記注官承膺祚記事官洪樂游以次進伏訖上命書傳敎曰昨夜因掌令尹寅基乞養疏旣踏啓字又命書出例批則批答誤頒傳旨不捧坐直承宣之怠於職事有此做錯者極爲駭然當該承旨竝遞差疏批改書出命退承史以次退出
정조 16년
壬子七月十四日辰時上御重熙堂左承旨與有司堂上京畿監司入侍時行左承旨李祖承記事官李海淸記注官承膺祚記事官洪樂游有司堂上徐有隣京畿監司徐鼎修以次進伏訖上以平安監司洪良浩狀啓郭山郡守李益賢牒呈據本郡四世同居前同知金英俊事蹟文字及其曾孫入於道薦前參奉守曾起送朔州前府使白師謹牒呈據本府五世同居崔尙浩家傳來文蹟及其孫幼學奎晶起送故竝爲招見後詳布傳敎觀貌聽言可知其能守家風兩人所齎來冊子監封上送事命書傳敎曰一言以蔽之曰有奇異者以本道兩家人召見收用在於先朝十六年七月十四日近適興思問于道伯矣道狀今日適來到是日又予嗣服之十六年七月十四日也事若不偶況其故蹟文字如是昭然而棹楔之傳敎字劃如新圖畫之別諭又極勤摯今聞其兩家後承克修先武可堪祿仕云其在敦風勸俗之方宜用收敍況在予追述昔日聖意之道尤豈泛忽乎所進冊子覽後還下卽令還給其兩家前參奉金守曾六品職調用幼學崔奎晶亦爲調用竝令該曹口傳擧行仍令給馬起送事分付上曰先朝庚申年以關西人金英俊之四世同居崔尙浩之五世同居特加嘉奬命旌其門又圖進其所居仍命收用又給食物此在先朝十六年七月十四日也予於近日適有興感令道伯詳探其事蹟仍訪後孫矣道狀今日乃來到今日又是予登極十六年七月十四日也事不偶然誠爲奇異矣有隣等曰關西兩家人之召見收用實爲先朝盛事而至今欽頌不已矣聖念興思問其事實仍訪其後孫非但爲敦風勵俗之盛德美政抑又出於追述之至意臣等固已欽仰萬萬而事若不偶如是相符尤爲奇異之事矣鼎修曰各陵寢火巢內風落木朽棄可惜故一一輸置以爲陵內公廨修改時取用之意臣於昨年筵稟定式矣今番風落木必多有之更爲申飭於各陵陵官松雜木大中小詳細條列報來而就其中可合材木者可合火炭者亦爲區別待回題斫伐倂爲輸置以待前頭取用自臣營仍又逐株烙印於風落木根以備別遣摘奸時憑考之資恐合事宜敢此仰達矣上曰依爲之出擧條上曰新除授承旨牌招察任出榻敎命退諸臣以次退出
정조 16년
壬子七月十四日未時上御誠正閣前咸鏡監司入侍時右副承旨申耆假注書鄭尙愚記注官承膺祚記事官洪樂游前咸鏡監司李文源以次進伏訖上曰前北伯進前文源進伏上曰北路年事以卿狀辭觀之似是豐年果如狀辭而沿路所見亦何如乎文源曰咸興以北則臣雖未目見而以南則臣於上來時見之則各穀擧皆豐等民人輩皆以爲甲子以後初有之豐爲言北關則以邑報觀之尤勝於南關而探問於商人輩則南關農形比北關不可謂大登爲言以此推之北關似是無前大豐民事誠是萬幸矣上曰關東畿內沿路果何如乎文源曰關東則此後日氣若調順則可得免歉而畿內則似損於關東矣上曰北道民瘼邑弊近果何如而卿亦有釐正者乎文源曰小小弊瘼豈曰無之而比諸他道別無痼弊之可言矣假率番錢卽營門排朔所用而弊果不些故臣略有減數矣上曰減數通計一年當爲幾何文源曰二千餘兩矣上曰北路守令中治績誰能爲最乎文源曰近來守令雖乏循良之治擧皆操心之故別無可法之事前富寧府使李汝節自在端川已有治績於富寧亦多聲譽矣上曰邑倅雖難一一擇人而道伯若得人則可以彈壓一路矣聞卿向按嶺藩也時當賙賑故卿於凡事務從節約至於卿之家忌只設飯羹而祭云果然乎文源曰果然矣上曰卿在北藩近瓜而一不用棍頃聞筵臣言至有以拳代棍之說云果然乎文源曰果無大段用棍之事若有有罪者則只施威而已雖棍治不過三四度而止故似有以拳代棍之說矣文源曰臣豈敢以一品自處筵席辭職而臣之見任自來情勢實難冒膺納符體重故今日不得已肅命矣上曰卿之向來事果駭擧而其後已有陳疏謝過今不必以往事自劃勿復辭職而行公可也文源曰咸興白雲寺卽太祖大王潛邸時願堂也今春失火全寺灰燼近百僧徒將至渙散之境故臣在任時使之結幕住接如干物力助給俾急重建而以此財力萬無畢役之望今春各邑抄飢救賑時請得空名帖四百張中餘數爲一百二十三張以此數出給本寺僧徒庶可爲完役之資所重自別故敢此仰達矣上曰依爲之出擧條命退諸臣以欠退出
정조 16년
行都承旨趙尙鎭坐行左承旨李祖承坐右承旨申耆坐左副承旨林濟遠坐右副承旨洪義榮坐直同副承旨申獻朝坐直注書徐有聞病李海淸仕直假注書鄭尙愚仕事變假注書李運恒仕
정조 16년
李祖承啓曰備邊司郞廳來言今日賓廳日次而大臣身病不得來會云矣敢啓傳曰知道
정조 16년
傳于林濟遠曰前前右相家遣御醫看病齎傳參料
정조 16년
傳于李祖承曰右承旨聞有實故許遞前望單子入之待下批牌察任
정조 16년
以副摠管申光履初度呈辭傳于林濟遠曰摠管番次苟艱與兼帶內閣者衆所共知病入人許遞前望單子入之待下批牌招摠管中魚錫定之久次近所罕有其在仰體先朝擢用之聖意尙今沈屈甚不可日前衛列見之欲爲下敎而未果都摠管令該曹口傳陞擬
정조 16년
摠管前望單子入之都摠管李敏輔李𡊠鄭好仁副摠管徐命瑞落點
정조 16년
兵曹口傳政事以魚錫定爲都摠管
정조 16년
林濟遠啓曰新除授摠管李𡊠鄭好仁時無職名令該曹口傳付軍職何如傳曰允
정조 16년
吏曹口傳政事延豐君李𡊠
정조 16년
以京畿監司徐鼎修狀啓長湍府使李泰永罷黜事傳于林濟遠曰此豈若此乎何必下敎然後行公事實之相左筵敎之外又有先議大臣之一款興化門引接時丁寧之敎不但當之者之感泣予所奉若金石此狀啓還下送
정조 16년
李祖承以兵批意啓曰訓鍊院主簿元仁謙身死代加設訓鍊院主簿李景佐陞實之意敢啓傳曰知道
정조 16년
洪義榮以賑恤廳言啓曰西部太平館契任掌朴福男今月十四日本洞路傍得十餘朔遺棄男兒同里居良女元召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 16년
禁府照目德浦前僉使李元圭矣京畿水使許𣷯狀啓內朝家之設置鎭將專爲其鎭守關防晝宵待警以備緩急法意至爲嚴重一刻不許暫離則該僉使之全沒畏愼擅離鎭所莫重防守管領無人事未前聞大關紀律如此蔑法之類不可置之於邊將之任其罪狀令攸司稟處罪杖一百收贖告身盡行追奪私罪奉敎依允爲旀議減一等爲良如敎
정조 16년
吏曹判書李文源疏曰伏以臣千里藩塞三載叨竊尸素之懼日深軒墀之戀日切求遞一念不翅如縳者之觧瞽者之視而乃蒙聖慈曲垂矜諒獲卸重擔歸覲耿光臣於此至願已遂感祝罔極而日者宗伯之除纔下於首路之際天官之命又降於反面之前殆若非此莫可擬以佇待者然紫誥聯翩於道路榮耀聳動於州縣是豈庸愚如臣不肖如臣者所敢承當者哉又況銓地一步便有鐵限千重此實聖明之所垂諒廷臣之所共知而雖以臣頑蠢無耻亦打壞不得者也不料誤恩旣及別諭且降比同於尋常情勢之人飭之以上來肅命臣自聞此命驚惶抑塞靡所措躬惟當替納符節走伏鄕廬恭俟誅亟之加而逖違之餘一覲是急遂不免拚棄私義章皇入肅雖非仍因蹲冒之計自顧慙靦人將謂何臣之自來情踪之不可復玷是任聖鑑所燭今不敢更事煩縷而第頃年故相臣筵奏不過一時相規而臣之擧措誠萬萬該妄歲月寢久雖不得不抗顔周行每一追惟慙惶欲死今焉相臣不在愧服冞切而乃反憑恃寵靈諉以宿趼揚揚冒居無復忌憚則其爲貽辱朝廷寶非細故而微臣之廉愧有不可恤矣臣於是惟有自甘慢命之誅而已儻聖念及此則鞶帶之褫不待臣言之畢也玆敢冒入文字仰控血懇伏願聖明俯賜諒察亟命鐫削臣銓職仍令永刊臣名於銓望以重名器以勵廉防不勝大願臣無任云云答曰省疏具悉卿其勿辭行公
정조 16년
壬子七月十五日辰時上御重熙堂左承旨入侍時行左承旨李祖承記事官李海淸記注官承膺祚記事官洪樂游以次進伏訖上曰摠管點下中罷散人敍用出榻敎命讀公事書判付命退承史以次退出
정조 16년
申獻朝啓曰大司憲奇彦鼎執義韓光植持平李基恒俱在外掌令李泰賢呈辭掌令申光河持平柳頣玄牌招啓辭未下監察茶時之意敢啓傳曰知道
정조 16년
趙尙鎭啓曰吏曹判書李文源參判閔鍾顯牌不進推考傳旨今方捧入而開政命下之後如是違牌不卽擧行事甚未安更卽牌招何如傳曰允
정조 16년
趙尙鎭啓曰吏曹判書李文源參判閔鍾顯再牌不進推考傳旨今方捧入而開政命下之後如是違召不卽擧行誠極未安所當更請牌招而係是一日三牌何以爲之敢稟傳曰更爲牌招
정조 16년
傳于趙尙鎭曰吏曹判書李文源從重推考牌去來申飭
정조 16년
趙尙鎭以吏曹言啓曰康陵參奉李炯除拜已過七朔尙不上來依例改差何如傳曰允
정조 16년
有政吏批判書李文源進參判閔鍾顯式暇參議未差右副承旨洪義榮進以申錫老爲中部都事李命存爲典獄參奉崔奎晶爲康陵參奉金鎭源爲桃源察訪金守曾爲內贍主簿兼掌令李尙度承文副正字宋應望竝單付
정조 16년
兵批判書李秉模參判李集斗參議李師濂病參知朴長卨入直進同副承旨申獻朝進副護軍尹寅基副司直徐龍輔李家煥副司果金守曾副司正朴廷宅以上竝單付
정조 16년
李祖承以兵曹言啓曰內吹螺赤及龍虎營兼內吹等今秋等習角時賞木依啓下別單分等施賞之意敢啓傳曰知道
정조 16년
申耆以奉常寺都提調意啓曰東籍親耕田所種皮黍皮粘粟皮稷三種今七月念間當爲成熟之意敢啓傳曰知道
정조 16년
李祖承以司僕寺一二提調意啓曰濟州山馬監牧官金世珍辛亥壬子兩年條封進馬二匹今纔上來禾毛色別單書入依例內廐立養而封進事體何等嚴重特敎申飭又何等截嚴而上送馬匹俱爲體小品劣又復如前事極駭然當該監牧官金世珍分付該牧使從重決棍以懲日後何如傳曰允
정조 16년
李祖承以司僕寺一二提調意啓曰濟州出來先運三名日進上馬六十匹差備進上馬八十匹歲貢馬二百匹合三百四十匹內十四匹漂失八匹船中故失四匹到中路故失二匹到衿川病留實納馬三百十二匹禾毛色別單書入而前後申飭之下以體小品劣者苟充封進揆以事體誠極未安當該前牧使李喆運從重推考何如傳曰允
정조 16년
李祖承以御營廳言啓曰本廳兼內吹今秋等習角賞格依啓下單子木綿五十六疋分等施賞之意敢啓傳曰知道
정조 16년
都摠管魚錫定疏曰伏以臣本一魯鈍賤品耳以材則樗散之無用也以地則孤根之無依也而奧自先朝偏被隆私名忝科第而驟登緋玉效蔑涓埃而轉陞卿月天地生成猶不足以喩此恩造則臣之一身已非臣之所自有而又蒙我殿下罔極之德拯濟於機穽之中涵囿於陶甄之內湔拂之澤曲保之私闔門感結擧族攅祝嗚呼臣家之有今日又誰之賜也此生此恩糜粉難酬而第臣涉世昧方不能隨人俯仰杜門斂迹粗守傳家謹拙重以蒲柳先秋衰病相尋至於筋力奔走之間尙不能盡分自效則辜負冞積慙懼徒增每自循省若隕淵谷迺者資憲超擢之命忽下於千萬夢想之外特體先朝之隆渥視以久次之沈屈恩敎鄭重眷存委曲臣聞命惝怳繼以感淚追舊恩而旣難爲情奉新渥而冞切若驚噫如臣無似有何可取可記而于前于後獲此曠絶之異數也其在感激殊遇之義固當竭蹶趨謝之不暇而第伏念愼惜名器朝廷之大防也負乘致寇人臣之大戒也今此新授資階位望甚隆固不可以人人而濫授則是豈一分可擬於臣身者而一朝濫授殆若循序而漸進者然臣誠惶隕踧踖罔知所以自措也臣若徒恃寵渥不揆涯分竊附叩謝冒昧承當則其將累聖簡而駭物情亦豈臣一身之狼狽而已也哉玆不得不披露肝血猥瀆宸聰伏乞聖明諒臣言之非出飭讓亟命收還新資以重公器以安私分不勝幸甚臣無任感泣祈懇之至答曰省疏具悉卿其勿辭行公
정조 16년
壬子七月十六日卯時上御暎花堂貢馬頒賜入侍時行都承旨趙尙鎭行左承旨李祖承右承旨申耆左副承旨林濟遠右副承旨洪義榮同副承旨申獻朝記事官李海淸假注書鄭尙愚記事官洪樂游林景鎭直閣南公轍以次侍立上具平戎服乘輿出延生門由靑陽門詣暎花堂降輿陞座命書榻敎曰王大妃殿進御通順散自今日停止尙鎭曰口傳望筒屢度催促而吏曹判書李文源謂有情勢終不擬入事體所在誠極未安推考何如上曰依爲之與參判牌招開政差出可也出擧條上曰以次呼名頒馬可也尙鎭等至庭前跪受行四拜禮訖命退諸臣以次退出
정조 16년
行都承旨趙尙鎭坐行左承旨李祖承坐右承旨申耆坐直左副承旨林濟遠坐右副承旨洪義榮坐直同副承旨申獻朝坐注書徐有聞病李海淸仕直假注書鄭尙愚仕事變假注書李運恒仕
정조 16년
藥房提調徐有隣副提調李祖承啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 16년
傳于洪義榮曰戶房承旨工房承旨入侍
정조 16년
傳于李祖承曰京畿監司入侍
정조 16년
傳于洪義榮曰坐直承旨入侍
정조 16년
傳于洪義榮曰秋到記以明日朝食堂到記收來而承旨則同副進去
정조 16년
傳于申獻朝曰當該閣臣推考
정조 16년
傳于洪義榮曰今日甘之後爲萬民三農之心一倍憧憧諸道習操稟處狀本就議後有司堂上使之明日來待而近有飭敎必當修其職掌諸道句管堂上亦令一體來待二十日次對仍爲進定於明日而大臣則雖或差可涼生前安心善攝切勿簉朝事招致備郞言之
정조 16년
傳于洪義榮曰抄啓文臣親試明日爲之
정조 16년
洪義榮啓曰抄啓文臣親試明日爲之事命下矣處所以何處爲之乎敢稟傳曰便殿爲之
정조 16년
林濟遠以戶曹言啓曰宗廟東西外墻改築處今已畢役之意敢啓傳曰知道
정조 16년
洪義榮以備邊司言啓曰以北兵使尹得逵習操取稟狀啓本道秋操特令退行於明年他餘條件令廟堂依例稟處事命下矣取見其狀本則行本營屬親騎衛馬兵都試依例設行爲辭矣雖在停操之年親騎衛馬兵都試例皆設行今不可以停操之故竝與都試而停止依例擧行之意分付何如傳曰允
정조 16년
李祖承以武臣堂上朔試射試所試官意啓曰巡將嘉善李得濟全不得中依承傳罷職何如傳曰此何異於部官李義述之自首乎李得濟自是乃父之子本稱名弓而近來之全不成樣由其臂病然以其實至於草記極爲誠實勿罷臂伸間大小應射一倂許頉如今日雨勢士夫武弁之如是多中豈非得濟之罪人乎今日試記勿施待晴令兵判更試亞將以下士夫武弁各別嚴察未入格者卽爲依法典罷職可也
정조 16년
壬子七月十七日辰時上御重熙堂京畿監司入侍時行右承旨李祖承記事官李海淸記注官洪樂游林景鎭京畿監司徐鼎修以次進伏訖上敎鼎修曰道內農形何如云耶鼎修曰見之以諸邑報牒參之以近日所聞不至大段受災云矣鼎修曰永陵有頉處修改等節一依顯陵園例隨頉隨改俾無往復京司多日遲滯之弊而容入物力則不煩有司別儲陵還以耗條取用修改日字自巡營推擇擧行始役形止皆狀聞道臣若値登筵出擧條陳達當爲告由時則祭官以坡州牧使長湍府使高陽郡守交河郡守積城縣監延曙察訪輪回塡差典祀官兼大祝則閣臣及時任玉堂中差出受香祝下去事臣於昨年親承筵敎已爲定式矣今番紅箭門修改與陵上丁字閣內有異告由則不爲設行而地方官與陵官眼同修改始役擇日及畢役狀聞竝當依定式擧行故敢此仰達矣上曰依爲之出擧條命退諸臣以次退出
정조 16년
壬子七月十七日辰時上御重熙堂坐直承旨入侍時右承旨申耆記事官李海淸洪樂游林景鎭以次進伏訖上以南兵使許任北兵使尹得逵習操狀啓命書傳敎曰北民之於昨農所穫非不穰穰公私負逋必不覺其樂歲今幸秋事有庶幾之喜而譬如老人元氣佐以粱肉之味本道水操特令退行於明年三南亦已申飭況西北乎外邑守宰各專號令聚點精鍊於農隙而其勤慢帥臣另念考察則未必不爲詰戎之實政將此意嚴飭帥臣處他餘條件令廟堂依例稟處命退承史以次退出
정조 16년
行都承旨趙尙鎭坐行左承旨李祖承坐直右承旨申耆坐直左副承旨林濟遠坐右副承旨洪義榮坐同副承旨申獻朝坐注書徐有聞病李海淸仕假注書鄭尙愚仕直事變假注書申龜朝在外
정조 16년
同成均前望單子入之徐有防落點
정조 16년
申獻朝啓曰奏御文字何等至重而試官望單子不爲精書假注書鄭尙愚李運恒汰去傳旨及誤擬之實注書李海淸禁推傳旨依定式捧入之意敢啓傳曰知道
정조 16년
注書李海淸禁推代以尹益烈爲假注書
정조 16년
李運恒汰去代以申龜朝爲事變假注書
정조 16년
以假注書鄭尙愚差代望筒傳于申耆曰分揀
정조 16년
以注書李海淸囚單子傳于申耆曰放
정조 16년
申耆以訓鍊都監言啓曰今七月十九日仁政殿到記儒生製述時因兵曹節目金虎門軍一百名除器械除出把摠具載敬哨官李鎭國率領設布帳外排立雜人一切嚴禁事畢後還入直所而待標信擧行之意敢啓傳曰知道
정조 16년
洪義榮以義禁府言啓曰抄啓文臣金羲淳放今日親試同參事命下矣保放罪人金羲淳卽爲放送之意敢啓傳曰知道還囚以待處分可也